Source: https://revista22.ro/actualitate-interna/macovei-decizia-ccr-privind-interceptrile-vulnerabilizeaz-dosarele-aflate-pe-rol
Timestamp: 2019-10-17 03:06:56+00:00
Document Index: 1370882

Matched Legal Cases: ['CCR ', 'CCR ', 'CCR ', 'articolul 141', 'CCR ', 'ccr ']

Macovei: “Decizia CCR privind interceptările vulnerabilizează dosarele aflate pe rol” | Revista 22 GDPR
Macovei: “Decizia CCR privind interceptările vulnerabilizează dosarele aflate pe rol”
Într-o reacție la decizia CCR de miercuri, Monica Macovei aduce în discuție dosarele aflate pe rol care se bazează pe probe obținute prin interceptări. Europarlamentarul cere un echilibru între respectarea drepturilor omului și reducerea criminalității.
“Nu am criticat și nu voi critica deciziile Curții Constituționale, dar dezbaterea publică a deciziilor judecătorești și constituționale este parte a democrației și a spiritului liber, așa cum de multe ori a decis CEDO. De aceea, aș vrea să înțelegem foarte bine consecințele acestei decizii a CCR:
Aștept ca rezultatele acestor analize să fie comunicate public pentru a vedea cât de afectată este lupta anticorupție și împotriva criminalității organizate de decizia Curții Constituționale”, scrie Macovei într-o declarație de presă transmisă redacției 22.
Serviciul Român de Informații (SRI) nu este organ de cercetare penală, arată Curtea Constituțională in motivarea deciziei prin care declară neconstitutional articolul 141 al. 1 din Codul de procedură penală. Nicio reglementare din legislația în vigoare nu conține vreo normă care să consacre expres competența unui alt organ al statului, în afara organelor de urmărire penală, de a efectua interceptări, respectiv de a pune în executare un mandat de supraveghere tehnică, explică CCR în motivarea deciziei prin care a declarat neconstituționale interceptările făcute de SRI la cererea procurorilor anticorupție.
monica macovei ccr sri interceptari dna diicot